Di taddart n Maɛmar d taddart n Icukren tamsalt n tinigt ar tmurt n Fransa ḥala nettat, acku yall tawacult tesɛa yiwen uɛiyal di Fransa. Si 1962 mi tefra tegrawla at taddart tt-inigen, akken ad d-awin aɣrum i warraw-nsen, dɣa ma nezmer ad d-nnini d akken tugett n wid yettinigen beṛṛa n taddart d wid i zewǧen kan, acku zik-nni ttruḥun tɣariben akken ad xedmen ɣef yexxam-nsen, wa d-awin idrimen syen akin ad uɣalen ar tmurt, ula ass ma ad iruḥ yiwen ar Fransa alama qbelen imawlan-is. Tufɣa-nsen si tmurt tettilli-d kan s nekwa, imi zik yeshel lḥal mačči am tura, syen akin ad rekben di lbabur ad cargen lebḥar qebala ar Lpari. Mi iweḍen ɣer dinna yall yiwen amek i tt-yufa wa yexdem yeɛmer, yulli fell-as wass, wayeḍ ijaḥ di ṛṛay23